นครโภชนา ไฮ้ เป็นร้านอาหารจีนแบบคุณภาพอีกร้านนึ่งในแถบสามย่าน ร้านก็อยู่ในซอยเดียวกับโจ๊กสามย่านนั่นแหละครับ ร้านมีขนาดสองคูหาข้างในติดแอร์เย็นฉ่ำ ในร้านมีโต๊ะจีน(โต๊ะกลม)วางอยู่แค่ 6-7 โต๊ะ ที่จอดรถก็พอมีแต่ก็ต้องลุ้นที่จอดแบบเก็บเงินของจุฬาเอากันสักหน่อย

เมนูที่ได้ชิมก็มี
กุ้งชาววัง 300฿ ได้กุ้งขนาดไม่เล็กแต่เนื้อกุ้งสดเด้งดึ้ง ที่เด็ดอยู่ที่ราดซอสสีส้ม รสชาติแบบลูกครึ่งระหว่างแกงฉู่ฉี่กับครีมซอสอาหารจีนอธิบายไม่ถูก รสชาติก็อร่อยใช้ได้เลย ????????????????

ปวยเล้งผัดนํ้ามันหอย 160฿ ผักสีเขียวสด กรอบชุ่มน้ำ ผัดแบบผักบุ้งไฟแดง รสชาติเบาๆแบบกินแล้วสดชื่น ????????????????

ขาห่านอบหม้อดินบะหมี่เหลือง 350฿ บะหมี่เหลืองเส้นเล็ก ทำมาแบบแห้งๆ มองดูไม่น่าจะอร่อย แต่รสชาติก็จัดจ้านเข้าเนื้อกําลังดี ????????????

ปลาจาระเม็ดหนึ่งบ๊วย ปลาตัวไม่ใหญ่แต่สดมากไม่มีกลิ่นคาวเลยแม้แต่น้อย ปลาเนื้อแน่นใช้ตะเกียบเคียบเข้าปากแบบสบายๆ น้ำบ๊วยก็รสจัดจ้านเปรี้ยวปนหวานออกรสบ๊วยอย่างชัดเจน ????????????????

ข้าวผัดคะน้าปลาเค็ม ได้กลิ่นข้าวปนไข่ผัดมาในกะทะร้อน ได้กลิ่นไหม้จากกะทะเล็กน้อย คะน้าซอยเป็นชิ้นเล็กๆ เคี้ยวไปได้ความกรอบ ปลาเค็มเนื้อแน่นนุ่มไม่แข็งและไม่เค็มมาก ????????????????

บรรยากาศในร้านเป็นแบบจีนยุค 20-30 ปีที่แล้วที่ได้มีการตกแต่งให้ทันสมัยขึ้น ร้านสะอาดสะอ้านดี เจ้าของคุมเอง สามีเป็นพ่อครัวใหญ่ ภรรยาคุมด้านการบริการ ร้านใช้วัตถุดิบดีมีคุณภาพสดใหม่ อาหารรสชาติดี อาหารบางจานก็มาเร็ว บางจานก็มาช้าแล้วแต่สั่งอะไรไปไม่มีคิวที่ต้องรอ ราคาปานกลาง บริการเป็นกันเองดีครับ ร้านเปิดทุกวันตั้งแต่ 11:00-22:00 เบอร์โทร 02-215-1388

